o
PATRICIA KING IKUINEN RAKKAUS
HERÄTYS
IHMEET
TULEVAISUUS
SUURET UNELMAT
Jumala käyttää sinua voimallisesti
OIVALLUKSIA
Monella on suosikkeja Raamatun henkilöiden joukossa.
Debora kuuluu minun suosikkeihini.
Debora oli voimakas nainen Vanhassa testamentissa.
Israelin kansa oli kovien paineiden alaisena sisäisesti ja ulkoisesti.
Jumala toi Deboran kautta vanhurskautta ja oikeutta.
Jumala on kutsunut katsojistakin joitakuita -
nousemaan tässä ajassa Jumalan äänitorveksi.
Debora oli profeetta ja tuomari.
Ne olivat kaksi tärkeintä virkaa kansan keskuudessa.
Profeetta kuuli Jumalan äänen ja välitti sen kansalle.
Hän myös varmisti, että sana pantiin täytäntöön.
Debora oli asetettu tuomariksi ja profeetaksi.
Hän oli merkittävä henkilö.
Kristuksen ruumiissa kaikki ovat tärkeitä.
Jokainen asema on tärkeä Valtakunnan eteenpäin menemiselle.
Joku saattaa pitää itseään vähäpätöisenä.
Debora on minulle naisena erityinen henkilö.
Hän oli Jumalan nainen, joka oli vanhurskas kaikilla teillään.
Hän oli joukkuepelaaja. Hän ymmärsi jokaisen ihmisen merkityksen.
Barak oli Jumalan mies, joka johti Israelin sotajoukkoja.
Tarina on usein tulkittu väärin.
Kohta kuulemme opetustani naistenkonferenssista.
Olen kuullut sanottavan, että Barak oli heikko mies, -
jota Jumala rankaisi panemalla hänet naisen alaiseksi.
En ymmärrä, mistä ihmiset keksivät sellaista.
Deboran ja Barakin tarina kertoo kahdesta johtajasta, -
jotka täydentävät toisensa lahjoja.
Tuomarien kirjassa kerrotaan myös Deboran miehestä Lappidotista.
Hänestä ei paljon puhuta, -
mutta Lappidotin nimi merkitsee palavaa soihtua.
Hän oli Deboran tukena.
Barakin johtamassa sotaväessä oli päälliköitä ja sotilaita.
Heistä jokainen oli tärkeä.
Jaelilla oli hurja tehtävä. Sellaista en itse haluaisi.
Hänelläkin oli tärkeä tehtävä, kuten sinullakin.
Luetaan, mitä Sanassa sanotaan Deborasta ja Barakista -
ja Kristuksen ruumiin jokaisesta jäsenestä.
Mitä siinä sanotaan sinusta ja sinun merkityksestäsi?
Katsotaan opetus.
Tuom. 4:4:ssä sanotaan: -
"Israelissa oli tuomarina Debora, naisprofeetta, Lappidotin vaimo."
Israelissa ei siihen aikaan ollut vielä kuninkaita.
Herra hallitsi kansakuntia profeettojen kautta.
Profeetat kuulivat Herran sanan ja hallitsivat kansaa sen mukaan.
Vain profeetat kuulivat Jumalan äänen.
Nyt jokainen voi kuulla Hänen sanansa.
Siihen aikaan sen kuulivat vain Jumalan valitsemat profeetat.
Tuomarien tehtävä oli varmistaa, että Jumalan Sana pantiin toimeen -
ja ettei sitä rikottu.
Profeetat ja tuomarit hallitsivat kansaa.
He olivat kansan johtajia.
Jeesuksen mukaan Jumalan valtakunnassa suurin on palvelija.
Ei siis pidä pyrkiä valta-asemiin.
Kyse on siitä, kuka rakastaa, palvelee ja nöyrtyy eniten, -
jotta lähimmäinen pääsee kaikkeen täyteyteensä.
Jumala voiteli profeetat. Heitä ei valittu äänestämällä.
Jumala voiteli ja asetti profeetat ja tuomarit.
Hän valitsi Deboran.
Kyse ei ollut siitä, etteikö miehiä ollut tarjolla.
Hän valitsi Deboran, koska Hän katsoi sen hyväksi -
ja koska Hän oli antanut hänelle tietyt lahjat ja kyvyt.
Jumala valitsi ja varusti hänet, koska Hän valitsi hänet.
Jumala ei valinnut häntä miehen sijaan.
Hän ei valitse ketään jonkun toisen sijaan.
Hän on tehnyt jokaisesta ainutlaatuisen -
ja antanut jokaiselle oman tärkeän tehtävänsä.
Debora oli profeetta, tuomari ja vaimo.
Jakeessa mainitaan kolme upeaa kutsumusta.
Kansan profeettana toimiminen on palvelijan kutsumus.
Kansan tuomarina toimiminen on palvelemista.
Myös vaimona palveleminen on suuri ja pyhä kutsumus.
Olen iloinen, että sekin mainitaan Deboran tarinassa.
Deboran nimi merkitsee hunajamehiläistä.
Hunajamehiläiset tekevät hunajaa.
Hunaja on makeaa ja terveellistä.
Se sisältää terveyttä edistäviä ainesosia.
Syön päivittäin hunajaa, koska se on Raamatun mukaan hyväksi.
On tieteellisesti todistettu, että omalla alueella tuotettu hunaja -
sisältää vastustuskykyä kehittäviä ainesosia.
Lusikallinen hunajaa päivittäin saa silmätkin säihkymään.
Pidän mehiläisistä, koska ne tuottavat makeaa.
Pidän niistä myös, koska ne toimivat yhdessä.
Mehiläiset toimivat yhdessä yhteisen tarkoituksen hyväksi.
Uskon, että se oli Deboran tahto.
Uskon, että sitä tahtoo myös kirkkauteen nouseva kansa, -
joka tekee työtä yhdessä Hengen yhteydessä.
Siinä jokainen on löytänyt paikkansa -
ja toimii varmuudessa, levossa ja määrätietoisena.
Tämä on nähtävissä Deboran elämässä.
On hienoa, että hänen miehensä nimi mainitaan.
Lappidotin nimi merkitsee palavaa soihtua.
Lappidot ei suinkaan ollut tohvelisankari.
Hän oli varma. Hän oli palava soihtu Jumalalle ja Deboralle.
Deboran kutsu sattui vain olemaan näkyvämpi.
Se ei tarkoita sitä, että se olisi ollut tärkeämpi.
Joillakin on kutsumus, joka pysyy piilossa.
Se on yhtä tärkeä kuin näkyvä kutsumus. Olemmehan kaikki yhtä.
Palvelemme samaa Jumalaa. Kunnioittakaamme toinen toistamme.
Jumala teki Lappidotista Lappidotin.
Hän ei kutsunut Lappidotia olemaan Debora.
Minun tehtäväni on julkinen.
En tarvitse sitä enkä välttämättä edes halua sitä.
Sanoin vain Jumalalle vuosia sitten, että teen, mitä Hän tahtoo.
Minulle kelpaa yhtä hyvin näkyvä kuin näkymättömämpi tehtävä.
Teen sen, mitä Jumala tahtoo.
Se kaikki on mahtavaa.
Mieheni tehtävä on näkymättömämpi.
Hänen palvelutehtävänsä on auttaminen. Hän rakastaa sitä.
Ron on kuin nallekarhu. Hän on järkkymätön ja horjumaton.
Hänellä on horjumaton usko. Hän on rohkaisija elämässäni.
Kerran minulta kysyttiin konferenssissa, -
osallistuuko mieheni kokouksiin.
Ron käveli käytävää pitkin salin takaosasta hitaasti.
Hän on hidas, minä nopea.
Hän sanoi: "Tässä olen."
Hän sanoi, että hän palvelee mielellään taustalla.
Ron on kuin laasti tiilten välissä.
Ilman Ronia en voisi loistaa Jumalalle tällä tavalla.
Ilman Ronia tiimimme ei pystyisi samanlaisiin saavutuksiin.
Ette välttämättä kuule puhuttavan Ronista, -
koska hän toimii enemmän taustalla.
Hänen palkkansa on oleva varmasti ja oikeutetusti suurempi.
Hän on uskollinen paikallaan, samoin kuin Lappidot.
Olen kuullut sanottavan, että Jumala valitsi Deboran, -
koska Hän rankaisi miehiä.
Se on typerästi sanottu.
Jumalahan näin siunasi miehiä.
Kristuksessa ei ole miestä eikä naista.
Meidät luotiin yhdessä Jumalan kuvaksi.
Mieheksi ja naiseksi Hän meidät loi.
Kunnioitamme ja rakastamme toinen toistamme.
Debora vaimona kunnioitti miestään. Hänen miehensä kunnioitti häntä.
Deboralla oli tapana istua palmun alla.
Palmu kuvaa vanhurskautta, oikeudenmukaisuutta ja kauneutta.
Hän istui Debora-palmun alla ja toimi tuomarina.
Israelilaiset menivät hänen luokseen saamaan oikeutta.
Hän etsi ratkaisuja kansan riita-asioihin.
Debora kutsui luokseen Barakin.
Barak oli Israelin sotajoukkojen päällikkö.
Hänen nimensä merkitsee salamaa.
Hän ei ollut nössö vetelys.
Hän oli hyvin vahva.
Barakin asemaan ei pääse, -
jos on vastuuton, huolimaton, kouluttamaton tai kokematon.
Saamme ylennyksiä, jos olemme uskollisia.
Herra ylentää ihmisen, -
jos Hän näkee tämän olevan uskollinen ja suoraselkäinen -
ja kun ihminen on siirtynyt asemaan, -
jossa lahja pääsee toimimaan suuremmalla vaikutusalueella.
Barak asetettiin Israelin sotavoimien päälliköksi, -
koska hän oli vahva.
Tuskin maltan odottaa, että saan tavata Barakin.
Barak on minusta Raamatun sankareita.
Hän näki välähdyksen Uuden testamentin ajasta, -
jossa miehet ja naiset yhdessä vievät Valtakuntaa eteenpäin.
Rakastan tätä Raamatun hahmoa.
Debora kutsui Barakin luokseen.
Debora toimi nyt profeetan virassa.
Monilla on Kristus-ruumiissa monta tehtävää.
Profeettana Debora sanoi Barakille: -
"Mene Taaborin vuorelle" -
"ja ota mukaasi 10 000 miestä naftalilaisia ja sebulonilaisia."
Debora sai sanan Herralla pyhitetyssä ajassa ja paikassa.
Profeettana hän sai tärkeän sanan kansan vapaudesta.
Näemme myöhemmin, että tuo profetia ja johdatuksen sana, -
jonka kokenut ja uskollinen profeetta Debora ilmoitti -
Israelin sotajoukkojen päällikölle, -
pelasti kansan 20-vuotiselta sorrolta.
Jumala nostaa miehiä ja naisia profeetallisella alueella.
Yli vuoden ajan olen rukoillut, -
että seurakunnalle avautuisi profeetallisuuden uusi taso, -
niin että profeetat julistaisivat uudelle alueelle mennessään -
suoran ja voimallisen profetian pyhästä paikasta ja ajasta -
ja että asiat siirtyisivät välittömästi oikealle paikalleen.
Tässä huoneessa on sellaisia profeettoja.
Tässä huoneessa on profeettoja, -
jotka menevät uusille tasoille Herran läsnäolossa.
Tarvitsemme profetioita tässä hetkessä.
Yksi sana Jumalalta kätköpaikassa voi muuttaa koko elämän -
ja jopa kansakunnan elämän.
Debora vaelsi Jumalan edessä.
Hän sai profetian kautta strategian, joka voitti taistelun.
Herralta saatu profetia pitää panna täytäntöön.
Debora kertoi profetian Barakille.
Yhdessä he varmistivat voiton Jumalan nimelle ja kansalleen.
Sinäkin voit saada sellaisia profetioita.
Jatketaan opetusosioita. Sen jälkeen rukoilen.
Debora antaa profetiassa tarkat ohjeet: -
"Tuon luoksesi Kiisonin purolle Siseran, Jaabinin sotapäällikön," -
"sotavaunuineen ja joukkoineen ja annan hänet käsiisi."
Kun saat profetian, nosta esiin yksityiskohdat.
Barak kuunteli hyvin tarkasti profetian sanaa.
Hän kuunteli Jumalan ohjeita.
Hän oli valmis noudattamaan niitä tarkasti.
Hän kunnioitti jokaista sanaa.
Hän kuunteli ja totteli.
Barak vastasi Deboralle: "Minä lähden, jos sinä lähdet kanssani."
"Mutta ellet lähde, en minäkään lähde."
Olen kuullut sanottavan, että Barak oli heikko, -
koska hän tahtoi naisen mukaansa.
Mies nimeltä Salama ei ajattele sillä tavalla.
Käsitätkö, miksi Barak sanoi, ettei hän lähde taisteluun ilman Deboraa?
Koska hän kunnioitti Jumalan sanaa.
Vain profeetat kuulivat Jumalan äänen.
Hän ei halunnut lähteä taisteluun, jos Jumalan sana ei seuraa häntä.
Hän sanoi: "Tuomme valtakunnan todellisuuden tälle alueelle," -
"mutta en pysty siihen yksin."
"Tämä ei ole minun sotani. Tarvitsemme toinen toistamme."
"Minulla on ylipäällikön taidot, mutta sinulla on Jumalan sana."
"En mene yksin, sillä yksin en pärjää."
Me tarvitsemme toinen toistamme.
Kristus-ruumis tarvitsee parantamista.
Siinä on paljon erimielisyyksiä, hajaannusta ja loukkausta, -
koska emme ole vielä ymmärtäneet tätä.
Jumalan kirkkaus parantaa, yhdistää -
ja avaa silmät näkemään jokaisen jäsenen merkityksen -
ja sen, että tarvitsemme toisiamme.
Halleluja!
Debora alistui Barakin tahtoon.
Meidän on alistuttava toistemme tahtoon ja palveltava toisiamme
Profeettana Debora oli jo tehnyt oman osuutensa.
Hän oli ilmoittanut yksityiskohtaisen strategian.
Silti Barak halusi hänet mukaansa.
Barak halusi, että sana tulee hänen mukaansa.
Debora myöntyi Barakin tahtoon, koska hänellä oli palvelijan sydän.
Hän tiesi, että yhdessä he olisivat voimalliset.
Debora vastasi: "Minä lähden kanssasi."
"Kunnia tästä retkestä ei tule sinulle," -
"vaan Herra on myyvä Siseran naisen käsiin."
Debora nousi ja lähti Baarakin kanssa.
Olen kuullut sanottavan, että Jumala antoi kunnian naiselle, -
koska Barak oli heikko ja pyysi naista mukaansa.
Ei tässä niin sanota.
Barak ei välittänyt, saiko hän kunniaa vai ei.
Hän oli Jumalan mies.
Todellinen Jumalan nainen tai mies ei välitä, saako itselleen kunniaa.
Henkilökohtainen kunnia ei ole hänelle palkkio.
Palkkio on se, kun näkee Jumalan tahdon toteutuvan.
Koen hengessäni, -
että teistä monet alkavat saada Jumalalta tarkkoja profetioita.
Jumalan kanssa vietetyssä ajassa on jotakin merkittävää.
Jeesus sanoi: "Jos pysyt minussa, ja sanani pysyy teissä," -
"saat sen, mitä pyydät."
Debora ja Barak saivat yhdessä upean voiton.
Heidän joukoissaan jokainen teki osuutensa.
Voiton ydin ratkaistiin Herran läsnäolossa.
Profeetat saivat sanansa, kun he olivat yksin Herran läsnäolossa.
Deboralla oli tapana istua palmun alla.
Siellä hän etsi ja odotti Herraa.
Jos ottaa tavaksi odottaa Herraa, ennen kuin tekee päätöksiä, -
päätöksissä on Herran voitelu ja siunaus.
Herra avaa Sanaansa innoittavasti -
ja lisäksi Hän antaa strategioita ja taistelusuunnitelmia.
Deborakin sai sanan Herralta ja ohjeet kätköpaikassaan.
Hän kertoi sen Barakille, ja yhdessä he toteuttivat sen.
Monet alkavat saada Hengeltä strategioita elämänsä varalle.
Kuulin Hengen sanovan niin.
Profetiat saadaan Herran läsnäolossa.
On tärkeää valmistautua ottamaan profetia vastaan -
ja toimimaan profetian mukaan.
Ihmiset eivät aina tottele saamaansa profetiaa.
Jos ei tottele, ei saa menestystä eikä voittoa.
Mene pyhään paikkaan ja kuuntele.
Joku voi ajatella: "En ikinä kuule Jumalan ääntä."
"En tiedä, mitä tehdä. Mistä tiedän, että se on Jumala?"
Kotisivuillamme on hyvää opetusta Jumalan äänen kuulemisesta.
On tärkeää tietää, että voimme kuulla Jumalan äänen.
Jeesus sanoi: "Minun lampaani kuulevat ääneni ja seuraavat minua"
Jumalan antamia ajatuksia voi kirjoittaa päiväkirjaan.
Lue Raamattua.
Kun saat profetian, toimi kuuliaisesti, -
niin saat nähdä voiton ja Jumalan voiman.
Haluan rohkaista naisia.
Tarjoamme naisille suunnattua opetusta.
Opetussarjassa on kaksi CD-levyä.
Ensimmäinen CD-levy sisältää opetuksen Deborasta ja Barakista.
Pidin opetuksen Naiset etulinjassa -konferenssissa.
Toisella CD-levyllä puhuu torontolainen Mary Audrey Raycroft.
Hän opettaa siitä, mitä Jumala todella sanoi naisista.
Oletko kuullut sanottavan, ettei naisen pitäisi opettaa tai johtaa?
Mary Audrey Raycroft opettaa siitä, -
mitä Paavali todella opetti naisista -
ja että Paavali pyrki vahvistamaan naisten asemaa.
Opetussarjan nimi on Women in Christ arise.
Englanninkielisen tuotteen voi tilata verkkokaupastamme.
Verkkokaupassa voi tutustua myös muihin tuotteisiimme.
Rohkaisen myös liittymään kumppaniksemme -
ja tukemaan ohjelmiemme tuottamista.
Teemme ohjelmia, koska rakastamme teitä.
Ohjelmat tuotetaan tukijoiden ja lahjoittajien avulla.
Soita ohjelman tukinumeroon ja tue ohjelmaa taloudellisesti.
Olemme kiitollisia lahjoituksista.
Tahdon lopuksi rukoilla.
Isä, sytytä rakkautesi tuli katsojien sydämiin.
Anna voimaa kätköpaikassa ennenkokemattomalla tavalla.
Anna heidän tuntea syvällä sydämessään, -
että rakastat heitä ikuisella rakkaudellasi.
Nähdään ensi kerralla!
Haluan, että olet nainen äärimmäisellä etulinjalla.
Kokoonnumme juhlimaan naisten kasvavaa joukkoa, -
jonka Jumala on nostanut viemään eteenpäin evankeliumia.
Jumala ilmestyy naisten kautta ihmeteoin ja merkein.
Viime vuonna Naiset etulinjassa -konferenssi oli menestys.
Se oli ainutlaatuinen tapahtuma.
Se ei ollut pelkkä tapahtuma eikä konferenssi.
Se oli Pyhän Hengen voiman valamista.
Monet naiset sanoivat, että Jumala muutti heidän elämänsä täysin.
Tule Naiset etulinjassa -konferenssiin vuonna 2011.
Se muuttaa sinut.
JAKSON VOI KATSOA UUDELLEEN OHJELMAN KOTISIVUILLA.
Suomennos: Marianne Tenetz